**ודרך אין אחרת** הוא ספר עיון שנכתב בידי אביחי ברג, חוקר, מרצה ומורה דרך, ויצא לאור בשנת 2021 בהוצאת סלע מאיר. הספר עוסק בסיפורים האישיים של לוחמים במלחמת העצמאות, ובהרחבות קצרות על קרבות בהם השתתפו אותם לוחמים.

תהליך כתיבת הספר
----------------

הספר, שמטרתו המוצהרת היא ש"לעולם לא נשכח את דור תש"ח", הוא סיכום של ראיונות שערך מחבר הספר בין השנים 2007 - 2021, במשך זמן זה המחבר קיים מעל 130 שיחות עם לוחמי תש"ח, והשוואות בין הדברים שנאמרו על ידי הלוחמים לבין הדברים הכתובים בספרים ובארכיונים.

מתוך הלוחמים נבחרו 17, שעליהם נכתב פרק של סיפור חייהם.

קרבות שנזכרו בפרק על לוחמים קיבלו הרחבה – כגון שיירת הל"ה, דרך בורמה, קרבות לטרון.

בין הלוחמים – לוחמי ולוחמות ההגנה, פלמ"ח, אצ"ל ולח"י.

שם הספר נלקח מזמר הפלוגות של נתן אלתרמן.

אביחי ברג, עבד כמדריך ומרצה בבית ספר שדה שער הגיא, ועוסק במחקר ובהכשרת מדריכים ומורי דרך. במשך שני עשורים נפגש באופן אישי עם עשרות מלוחמי מלחמת העצמאות, אשר שיתפו אותו בחוויותיהם מתקופת קום המדינה. 

מימון הוצאת הספר נעשתה בעזרת גיוס המונים הדסטארט וגייס סכום של מעל 143,000 ש"ח.
בנוסף, סייעה המדרשה למנהיגות ציונית תבור להוצאת הספר כשמימנה חלק מהוצאתו לאור ורכשה עותקים רבים עבור חניכיה ובוגריה.

הספר
----

את המבוא לספר כתב איש החינוך עמיחי שיקלי (לימים שר התפוצות והמאבק באנטישמיות).

### הלוחמים והפרקים בספר

#### שער א' – בטרם מדינה

1. מהגנה להתקפה – סיפורם של יוסף אשד ואנשי פלגות הלילה המיוחדות.

2. תפוזי מוות – סיפורם של אליעזר בן-עמי ועולי הגרדום מאיר פיינשטיין ומשה ברזני.

3. כרוזים על הקירות – סיפורם של מאיר סודרי ולוחמי המחתרות בירושלים.

4. ליל הורדה – סיפורם של מנחם זעירא (קטוני) ולוחמי הפלי"ם.

#### שער ב' – בדרך אל העיר

5. "לא חשבנו על הפחד" – סיפורם של יוכבד בן שמואל ומלווי השיירות.

6. "יש סיכוי גבוה שלא תחזור" – סיפורם של דן אופיר ולוחמי שער הגיא.

7. לטרון פצע פתוח – משטרת לטרון ודרך בורמה.

8. שטח השמדה – סיפורם של יצחק פרידלנדר וגיבורי קרבות לטרון.

9. על מקלע ורימון בשערייך – סיפורם של מיכה מיכאלי ולוחמי שיירת נבי דניאל.

10. עד נפל האחרון ולא קם – סיפורה של שיירת הל"ה.

111. הקיבוץ נפל, המדינה קמה – סיפורם של גאולה חריף ומגיני גוש עציון.

#### שער ג' – על חומותייך

12. בית לא עוזבים – סיפורם של שרה וייס (לבית אורנשטיין) ולוחמי הרובע היהודי הנצור.

13. טוראים היסוגו, מפקדים הישארו לחפות! – קרבות הקסטל.

14. הפלמ"ח בירושלים! – סיפורם של אליהו סלע ('רעננה') ומשחררי ירושלים.

15. מאושוויץ לפלמ"ח – סיפורם של יצחק רוט ולוחמי הגח"ל.

16. מדרום תיפתח הרעה – סיפורם של חיים דניאלי ולוחמי המערכה על שכונות דרום ירושלים.

#### שער ד' – אויב בשער

17. עד הלום! – סיפורם של יצחק פונדק ולוחמי החזית הדרומית.

18. המוקשים שהצילו את נגבה – סיפורם של עודד נגבי וחבלני מלחמת השחרור.

19. ידיעות ראשונות – סיפורם של גליל אלישיב ואנשי שירות הידיעות.

20. מדמשק אל הקרב – סיפורם של מנחם כרמלי ומשחררי הנגב.

#### פרק הסיום לספר

את פרק הסיום לספר כתב קצין חינוך ראשי תת-אלוף אופיר לויוס שגם ליווה את כתיבת הספר.

השקת הספר
---------

התקיימו מספר אירועים בחודשי הוצאת הספר לאור. באירועים אלו הועברו הרצאות על מלחמת העצמאות, בהן הוענקו תעודות ועותקים של הספר ללוחמי תש"ח, בעיקר לכאלו שסיפורם הובא בספר.

גלריה
-----

* ראיון לקראת כתיבת הספר עם איש הפלמ"ח יצחק רוטראיון לקראת כתיבת הספר עם איש הפלמ"ח יצחק רוט
* יוכבד בן שמואל חובשת מלוות שיירות בתש"ח עם הספר ודרך אין אחרתיוכבד בן שמואל חובשת מלוות שיירות בתש"ח עם הספר ודרך אין אחרת
* מחבר הספר מעניק את ספרו לחיים דניאל מפקד שכונת מקור חיים בתש"חמחבר הספר מעניק את ספרו לחיים דניאל מפקד שכונת מקור חיים בתש"ח
* עמיחי שיקלי מעניק בערב השקה ספר ליצחק פרידלנדרעמיחי שיקלי מעניק בערב השקה ספר ליצחק פרידלנדר
* נשיא המדינה יצחק הרצוג רוכש ספר בשבוע הספר העברינשיא המדינה יצחק הרצוג רוכש ספר בשבוע הספר העברי

קישורים חיצוניים
----------------

* ויקישיתוף מדיה וקבצים בנושא **ודרך אין אחרת** בוויקישיתוף
* הספר "ודרך אין אחרת", באתר "סימניה"
* ודרך אין אחרת, באתר OCLC (באנגלית)
* רחלי מלק-בודה, ‏הגיבורים האלמונים שהקימו את המדינה יוצאים מהצללים, בעיתון מקור ראשון
* "למען הגיבורים" ראיון ב-103fm בתוכנית ינון מגל ובן כספית 5 בינואר 2021.
* אתר למנויים בלבד  חן ארצי סרור, נעם ברקן, מה שעשינו ב-48', באתר "ידיעות אחרונות", 7 באפריל 2021
* השקת הספר "ודרך אין אחרת" מאת אביחי ברג, סרטון באתר יוטיוב (אורך: 1:55:06)
* 19186-כ"ט ניסן תשפ"א - השקת הספר ודרך אין אחרת-סיפור מסע, סרטון באתר יוטיוב (אורך: 52:47)

הערות שוליים
------------

1. ↑  דרך אין אחרת, באתר הדסטארט